Document ID: 32011D0648

DEĊIŻJONI TA’ IMPLIMENTAZZJONI TAL-KUMMISSJONI
tal-4 ta’ Ottubru 2011
li temenda d-Deċiżjoni 2008/185/KE dwar l-inklużjoni tal-Belġju fil-lista tal-Istati Membri li huma ħielsa mill-marda ta’ Aujeszky
(notifikata bid-dokument numru C(2011) 6997)
(Test b’relevanza għaż-ŻEE)
(2011/648/UE)
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u b'mod partikolari l-Artikoli 9(2) u 10(2) tagħha,
Billi:
(1)
Id-Direttiva 64/432/KEE tistipula regoli applikabbli għall-kummerċ fl-Unjoni f'annimali bovini u suwini. L-Artikolu 9 ta’ dik id-Direttiva jistipula l-kriterji għall-approvazzjoni ta’ programmi ta’ kontroll nazzjonali obbligatorji għal ċerti mardiet li jittieħdu, fosthom il-marda tal-Aujeszky. Barra minn hekk, l-Artikolu 10 ta’ dik id-Direttiva jipprevedi li fejn Stat Membru jikkunsidra li t-territorju tiegħu jew parti minnu jkun ħieles minn tali mard, inkluża l-marda tal-Aujeszky, dan għandu jippreżenta d-dokumentazzjoni ġustifikattiva xierqa lill-Kummissjoni.
(2)
Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f'kummerċ intra-Komunitarju tal-majjal rigward il-marda ta’ Aujeszky, u kriterji sabiex jipprovdu informazzjoni dwar din il-marda (2) tistipula l-garanziji addizzjonali għall-movimenti ta’ ħnieżer bejn l-Istati Membri. Dawk il-garanziji huma marbuta mal-klassifika tal-Istati Membri skont l-istat tal-marda tal-Aujeszky fihom.
(3)
L-Anness I mad-Deċiżjoni 2008/185/KE jelenka l-Istati Membri jew ir-reġjuni tagħhom li huma ħielsa mill-marda tal-Aujeszky u fejn it-tilqim huwa pprojbit. L-Anness II ma’ dik id-Deċiżjoni jelenka l-Istati Membri jew ir-reġjuni tagħhom fejn jinsabu fis-seħħ programmi nazzjonali ta’ kontroll approvati għall-qerda tal-marda tal-Aujeszky.
(4)
Il-Belġju huwa attwalment elenkat fl-Anness II mad-Deċiżjoni 2008/185/KE, bħala Stat Membru li fih ġew implimentati programmi nazzjonali ta’ kontroll approvati għall-qerda tal-marda tal-Aujeszky.
(5)
Il-Belġju issa ressaq dokumentazzjoni ġustifikattiva li ssostni l-applikazzjoni tiegħu biex jiddikjara li l-Istat Membru huwa ħieles mill-marda ta’ Aujeszky.
(6)
Wara l-valutazzjoni tad-dokumentazzjoni ġustifikattiva mressqa minn dak l-Istat Membru, huwa xieraq li l-Belġju ma jibqax elenkat fl-Anness II mad-Deċiżjoni 2008/185/KE, iżda minflok jiġi elenkat fl-Anness I tagħha.
(7)
Id-Deċiżjoni 2008/185/KE għandha għaldaqstant tiġi emendata skont dan.
(8)
Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Annessi I u II mad-Deċiżjoni 2008/185/KE jinbidlu bit-test fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, l-4 ta’ Ottubru 2011.

Labels: 3
0
18
6